text: Challwawachuman chayaqtiyki hinallan khaynata nisunkiku: "Qawarillaypas chaychika "gringo carrokunata", mana asfaltasqa callekunapi, t'uru quchakunapi ch'allpuqyasqanta", nispa. Chaychika qullqiq chanin carrokunaqa purishan, ñapas-ñapasllaña, q'iwi-q'iwi k'ikllu callekunapin. Kay sayaq qatakunapi, sinchi t'urupipas puriq kallpasapa carrokunatan rantirurqan, immantapas ñawpaqtaraq, chakra tarpuqkunaqa, allpanta vendesqanmanta, La Bambas mina empresaq chakranmanta qullqita kutichipusqanwanpas.